范徐麗泰

范徐麗泰，人稱「范太」，係香港候選人資格審查委員會非官守成員，本身係香港立法會前議員、前主席，又係前港區全國人大代表及全國人大常委，係香港賽馬會史上頭一位女大董。

屋企 
范徐麗泰原名徐麗泰，祖籍浙江寧波，上海出世。老豆徐大統係上海嘅紙業大王，跟過杜月笙做事。

徐麗泰嫁畀老公范尚德之後，以香港官紳習慣冠夫姓，叫做范徐麗泰，兩人有一仔一女。1997年7月佢個女患病，將自己嘅一個腎移植畀個女范凌華。2004年11月，佢老公因肝病逝世。

學業 
范徐麗泰喺香港大學理學士、社會科學碩士。

政治生涯 
范徐麗泰係香港立法會嘅獨立議員。佢喺香港英治時期，做過立法局議員、行政局議員、教育統籌委員會主席。佢亦都係當時立法局保安事務委員會主席，出名關注越南船民問題，但佢喺1992年彭定康擔任香港總督之後辭晒啲公職。佢曾經係香港政治團體啟聯資源中心嘅成員。特區政府成立前，選咗做臨時立法會主席。1998年、2000年佢經由選舉委員會選為立法會議員，並且兩次打敗黃宏發，連任第一、二屆立法會主席。第3屆香港立法會選舉，佢以獨立候選人身分喺香港島選區參選，攞到65000幾票當選。第三屆立法會主席嘅選舉之中，喺民主黨何俊仁挑戰之下，仍成功連任。2007年7月17號，范徐麗泰宣佈唔會參加第4屆香港立法會選舉。

榮譽

勳銜 
 太平紳士 
 O.B.E.
 C.B.E.
 金紫荊星章 
 大紫荊勳章 

榮譽博士 
 中國政法大學法學名譽博士
 香港城市大學榮譽社會科學博士
 香港大學名譽社會科學博士
 香港理工大學榮譽社會科學博士
 香港公開大學榮譽社會科學博士
 香港教育大學榮譽社會科學博士

攷

范徐麗泰網頁
全国人民代表大会 
范徐丽泰_中国人大网

范徐麗泰女士 | Our Hong Kong Foundation，團結香港基金 
明報刊登范太籲包容內地客不文明：30年前日本人都係咁
信報刊登范徐麗泰回應陳文敏「名譽資深大律師」資格

港區人大代表
前香港立法局議員
前香港立法會議員
前香港行政局議員
上海人
香港大學專業進修學院舊生
香港大學舊生
類:中國政法大學名譽博士
香港城市大學榮譽博士
香港大學名譽博士
類:香港理工大學榮譽博士
香港都會大學榮譽博士
類:香港教育大學榮譽博士
OBE勳銜‏‎
香港馬主
類:祖籍寧波
麗泰
聖士提反女子中學舊生